সোমবার আসামি বাবরের পক্ষে তার আইনজীবী নজরুল ইসলাম এ মামলার রাষ্ট্রপক্ষের ১৫৩তম সাক্ষী আ ফ ম বাহাউদ্দিন নাছিম ও ১৫৪তম সাক্ষী মোহাম্মদ শামসুল ইসলামের সাক্ষ্য থেকে যুক্তি খণ্ডন করেন। পাশাপাশি মামলার তদন্ত কর্মকর্তা ২২৫তম সাক্ষী আবদুল কাহ্‌হার আখন্দের সাক্ষ্য থেকেও যুক্তিতর্ক উপস্থাপন করেন। এক পর্যায়ে মামলার আসামি মুফতি হান্নান ও মাওলানা আবদুস সালামের স্বীকারোক্তিমূলক জবানবন্দির অংশবিশেষের বিরোধিতা করেও যুক্তিতর্ক তুলে ধরেন তিনি। এ সময় আদালতে কারাগারে আটক বাবরসহ মামলার সংশ্নিষ্ট আসামিরা উপস্থিত ছিলেন।